**Candidații admiși în Sesiunea I (iulie 2024) vor confirma locul în zilele de:** **26, 29, 30 iulie 2024 între orele 9:00 - 17:00.**

**Confirmarea se face în următoarele locații:**

* **Centrul unic de înscriere, B-dul Revoluției, nr.72 (Palatul BNR), pentru:**

Facultatea de Inginerie

Facultatea de Științe Umaniste și Sociale

Facultatea de Științe Exacte

Facultatea de Inginerie Alimentară, Turism și Protecția Mediului

Facultatea de Științe ale Educației, Psihologie și Asistență Socială

Facultatea de Educație Fizică și Sport

Facultatea de Design

* **Sediul Rectoratului UAV, B-dul Revoluției, nr. 77, pentru:**

Facultatea de Științe Economice

* **Pentru Facultatea de Teologie Ortodoxă ”Ilarion V. Felea”**, confirmările se fac la sediul facultății (str.Academia Teologică, nr.11-13), iar achitarea taxei de înmatriculare și achitarea primei tranșe din taxa de școlarizare pentru anul I de studii, se face la una din caseriile UAV din B-dul Revoluției, nr.72 (Palatul BNR) sau B-dul Revoluției, nr.77 (Sediu Rectorat UAV).

**1.** **Candidații admiși pe locuri bugetate (fără taxă de studii) vor confirma locul prin:**

* achitarea taxei de înmatriculare de 150 lei;
* semnarea contractului de studii;
* depunerea la dosarul de înscriere a Diplomei de bacalaureat și foaie matricolă în original (dacă nu au fost depuse la înscriere), cât și documentele/poze/adeverințe ce stau la baza înscrierii pe locuri bugetate.

**2. Candidații admiși pe locuri cu taxă au două alternative de a confirma locul:**

**ONLINE** - <https://core.uav.ro/> - prin:

* achitarea taxei de înmatriculare de150 lei, on-line;
* achitarea primei tranșe din taxa de școlarizare pentru anul I de studii, on-line;
* semnarea contractului de studii din **contul de candidat** pe care îl accesează pe <https://core.uav.ro/> cu **nume de utilizator**(care este CNP/cod utilizator); **parola**(ultimele 4 cifre din CNP).
* **contractul de studii semnat de către studentul admis** se va trimite (în format PDF), pe e-mail Secretariatului Facultății unde se confirmă locul, astfel:

Facultatea de Inginerie - uav.inginerie@yahoo.ro

Facultatea de Științe Umaniste și Sociale - [fsus@uav.ro](mailto:fsus@uav.ro)

Facultatea de Științe Exacte - [stiinte.exacte@uav.ro](mailto:stiinte.exacte@uav.ro)

Facultatea de Inginerie Alimentară, Turism și Protecția Mediului - [fiatpm@uav.ro](mailto:fiatpm@uav.ro)

Facultatea de Științe ale Educației, Psihologie și Asistență Socială - [fsepas@uav.ro](mailto:fsepas@uav.ro)

Facultatea de Educație Fizică și Sport - [fefs@uav.ro](mailto:fefs@uav.ro)

Facultatea de Design - [design@uav.ro](https://design.uav.ro/)

Facultatea de Științe Economice - [economice@uav.ro](https://economice.uav.ro/)

**FIZIC** - în locațiile de confirmare mai sus menționate, prin:

* achitarea taxei de înmatriculare de 150 lei,
* achitarea primei tranșe din taxa de școlarizare pentru anul I de studii
* semnarea contractului de studii.

**ÎN ATENȚIA CANDIDAȚILOR ADMIȘI**

*Candidații admiși pe locurile cu taxă vor beneficia de o reducere în cuantum de 5% din valoarea totală a taxei anuale de școlarizare dacă, o vor plăti integral la confirmarea locului.*

[*Taxe școlarizare licență anul I*](https://cdn.uav.ro/documente-admitere/2024/Rezultate-sesiunea-I/Taxe-de-%C8%99colarizare-licen%C8%9B%C4%83-anul-I-2024-2025.pdf#asset:237250@27:url)

Atenție: În cazul plății taxelor cu carduri emise de Revolut, există riscul să nu poată fi identificat plătitorul.

La confirmarea locurilor, candidații declarați admiși vor semna contractele de studii în două exemplare originale. Contractele, semnate de către reprezentanții universității, se vor ridica de la secretariatele facultăților după începerea anului universitar, în calitate de studenți ai UAV.